**SUOMI 100 – SUOMALAISEN DEMOKRATIAN TULEVAISUUSKESKUSTELUT -HANKKEEN OHJAUSRYHMÄN 3. KOKOUS**

Aika 12.10.2017 kello 10.00

Paikka Oikeusministeriö, neuvotteluhuone Maakaari

Osallistujat (x) Johanna Suurpää, OM (pj)

(x) Paula Laine, Sitra

(-) Pekka Timonen, Suomi 100 sihteeristö/VNK

(x) Suvi Innilä, Suomi 100 sihteeristö/VNK

(-) Suvi Savolainen, VM

(x) Niklas Wilhelmsson, OM

(x) Liisa Männistö, OM

(x) Anni Kurunsaari, OM (siht.)

**ASIALISTA**

1. **Kokouksen avaus**

Puheenjohtaja avasi kokouksen klo 10.05.

1. **Asialistan ja edellisen kokouksen pöytäkirjan hyväksyminen**

Hyväksyttiin kokouksen asialista ja edellisen kokouksen pöytäkirja.

1. **Hankkeen tilannekatsaus**

Käytiin läpi hankkeen eri oisioiden valmistelutilanne ja sovittiin jatkotoimista. Todettiin, että hankkeen valmistelut ovat edenneet hyvin ja kaikki hankeosiot ovat hyvin vireillä.

* Paikalliset demokratiatapahtumat ja verkkokeskustelu 20.11.

Paula Laine totesi, että Sitran tavoitteena demokratiatapahtumissa on luoda sellainen konsepti rakentavan yhteiskunnallisen keskustelun käymiseen, jota muut toimijat pystyvät jatkossa hyödyntämään. Sitran edustaja osallistuu oikeusministeriön järjestämiin paikallisiin demokratiatapahtumiin monitoroijana. Sovittiin, että vastaavasti Liisa Männistö osallistuu Sitran Lappeenrannan tilaisuuteen monitoroijan roolissa.

Sovittiin, että viestintäsuunnitelmaa täsmennetään 20.11. toteutettavan verkkokeskustelun osalta. Paikallistapahtumien tapaan myös verkkokeskustelusta on tarkoitus poimia vähintään yksi kysymys Tulevaisuuden kyselytunnille.

* Tulevaisuuden kyselytunti 27.11 klo 10–13.45

Eduskunnan varapuhemies Mauri Pekkarinen johtaa puhetta kyselytunti-osiossa. Valtiosihteeri Paula Lehtomäki avaa tilaisuuden. Puheen pohjaksi VNK on pyytänyt OM:stä puhe-elementtejä Sovittiin, että Lehtomäelle valmisteltava puhe lähetetään tiedoksi/kommentoitavaksi kaikille hankekumppaneille.

* Viestintäkampanja ja muut viestintätoimet
	+ Pamfletti julkaistaan verkkojulkaisuna, josta tulostetaan paperiversioita. Suomi 100 -teemaa hyödynnetään julkaisuasussa. Ehdotettiin, että julkaistavasta pamfletista voisi lisäksi jalostaa myös tiiviimmän kiteytyksen koskien hankkeen antia.
	+ Some-kampanja nuorille toteutetaan yhteistyössä Justimusfilmsin kanssa.
	+ Tapahtumaviestintä ja muut viestintätoimet toteutetaan viestintäsuunnitelman mukaisesti.

Paula Laine kertoi, että 16. marraskuuta järjestettävässä Sitran 50 -vuotisjuhlassa tullaan viittaamaan jollain tavalla myös tähän hankkeeseen.

1. **Muut asiat**

Ei muita asioita.

1. **Seuraavan kokouksen ajankohdasta sopiminen**

Ohjausryhmän seuraava ja samalla viimeinen kokous pidetään 14.12. klo 13–15. Kokouksen teemoina ovat hankkeen tuotokset ja vaikuttavuus. Kokouksessa tehdään yhteenveto hankkeesta ja keskustellaan sen tarjoamasta annista ja tulosten/tuotosten hyödynnettävyydestä.

1. **Kokouksen päättäminen**

Puheenjohtaja päätti kokouksen klo 10.45.